Flere sager pr næse 40.403 nordjyde er lige nu oplistet i det tunge register. Det svarer til 4,6 procent. Det er cirka samme niveau, som i de seneste år. Dog er antallet af sager, som de oplistede er implicerede i, steget. For to år siden havde nordjyderne i RKI i gennemsnit 2,35 sager hver, hvor de ikke kunne betale deres gæld. I dag har hver nordjyde i Ribers 2,65 sager. Skylder milliarder Næsten 200.000 danskere står i RKI. Tilsammen skylder de mere end 7,6 mia. kr., hvilket betyder, at hver skyldner i registret har 38.297 kr. i gæld på samvittigheden. - Vi må konstatere, at der er sket stigninger i vores registreringer det seneste år. Både hvad angår antal personer og antal sager per person, siger kommunikationschef hos Experian, Camilla Rose i en pressemeddelelse. Camilla Rose opfordrer samtidig til, at man søger professionel rådgivning, hvis man er ramt af gæld.

Opsummering:
Finanskrisen er ikke gået ubemærket hen over forbrugerne. Det kan også mærkes i RKI. En ny årlig opgørelse fra Experian viser, at RKI registret vokser sig større. Dog holder nordjyderne sig nogenlunde i skindet.